

LATVIJAS REPUBLIKA

 **PRIEKUĻU NOVADA PAŠVALDĪBA**

Reģistrācijas Nr. 90000057511, Cēsu prospekts 5, Priekuļi, Priekuļu pagasts, Priekuļu novads, LV-4126

 www.priekuli.lv, tālr. 64107871, e-pasts: dome@priekuli.lv

**Lēmums**

Priekuļu novada Priekuļu pagastā

2021.gada 11.jūnijā Nr.233

 (protokols Nr.7, 10.p.)

**Par zemes nomas līguma slēgšanu**

Priekuļu novada pašvaldības dome izskata Vārds Uzvārds (turpmāk – Iesniedzējs) 2021.gada 28.maija iesniegumu (reģ.28.05.2021. Priekuļu novada pašvaldībā Nr.3.1-5.2/2021-2034) par zemes nomas līguma noslēgšanu par zemes gabalu “Lejas Stuķi” un “Lielstuķi”, Liepas pagastā, Priekuļu novadā, ar kadastra apzīmējumu 4260 004 0027 2,4 ha platībā, ar kadastra apzīmējumu 4260 004 0070 1,3 ha platībā, ar kadastra apzīmējumu 4260 004 0074 0,2716 ha platībā iznomāšanu lauksaimnieciskai izmantošanai.

Izvērtējot pašvaldības rīcībā esošo informāciju, konstatēts, ka:

1. Zemes vienība ar kadastra apzīmējumu 4260 004 0027, “Lejas Stuķi”, Liepas pagastā, Priekuļu novadā, 9,3 ha platībā saskaņā ar Priekuļu novada domes 2010.gada 11.novembra lēmumu (protokols Nr.18, 9.p.) ir piekritīga Priekuļu novada pašvaldībai;
2. Zemes vienība ar kadastra apzīmējumu 4260 004 0070 3,35 ha platībā un zemes vienība ar kadastra apzīmējumu 4260 004 0074 0,2716 ha platībā “LielStuķi”, Liepas pagastā, Priekuļu novadā, saskaņā ar Liepas pagasta padomes 2008.gada 25.septembra lēmumu (protokols Nr.11) ir piekritīga Priekuļu novada pašvaldībai;
3. Likuma “Par pašvaldībām” 14.panta otrās daļas 3.punkts nosaka :*“Lai izpildītu savas funkcijas, pašvaldībām likumā noteiktajā kārtībā ir pienākums racionāli un lietderīgi apsaimniekot pašvaldības kustamo un nekustamo mantu”;*
4. Līdz savam miršanas brīdim minētās zemes vienības nomāja Iesniedzēja tēvs Arnolds Meisters.
5. Neviena cita persona šos zemes gabalus nomāt nav pieteikusies;
6. LR Ministru kabineta 2018.gada 19.jūnija noteikumu Nr.350 „Publiskas personas zemes nomas un apbūves tiesības noteikumi” 29.8 apakšpunkts nosaka, ka iznomātājs var nepiemērot nomas tiesību izsoli, ja tiek iznomāts *”neapbūvēts zemesgabals līdz 10 ha lauku teritorijā, kas tiek izmantots lauksaimniecībā, mežsaimniecībā vai ūdenssaimniecībā, uz termiņu ne ilgāk par sešiem gadiem, ja šo noteikumu 33.6. apakšpunktā noteiktajā termiņā pieteicies tikai viens pretendents”,* šo noteikumu 30.4.apakšpunkts nosaka, ka nomas maksa šajā gadījumā tiek noteikta atbilstoši pašvaldībā apstiprinātajam zemes nomas pakalpojuma cenrādim;
7. Saskaņā ar SIA “Latio” izstrādāto zemes nomas pakalpojuma cenrādi zemes vienībai ar kadastra apzīmējumu 4260 004 0027 9,3 ha platībā noteikta nomas maksa 470,00 *euro* gadā, zemes vienībai ar kadastra apzīmējumu 4260 004 0070 3,3 ha platībā noteikta nomas maksa 185,00 *euro* gadā, zemes vienībai ar kadastra apzīmējumu 4260 004 0074 0,3 ha platībā noteikta nomas maksa 25,00 *euro* gadā.
8. Priekuļu novada pašvaldības 2019.gada 25.aprīļa Saistošo noteikumu Nr.6/2019 “Par pašvaldības neapbūvētas zemes nomu” 4.punkts nosaka “*neapbūvētas zemes nomas līguma maksimālais termiņš ir pieci gadi*”.
9. Saskaņā ar Administratīvo teritoriju un apdzīvoto vietu likuma Pārejas noteikumu 20. punktu pašvaldības, kuru administratīvi teritoriālās reformas ietvaros apvieno, var (..) iznomāt savu nekustamo īpašumu tikai pēc tam, kad saņemts pozitīvs apvienojamo pašvaldību finanšu komisijas lēmums.

Ņemot vērā iepriekš minēto, pamatojoties uz likuma ”Par pašvaldībām” 14.panta otrās daļas 3.punktu un Latvijas Republikas Ministru kabineta 2018.gada 19.jūnija noteikumu Nr.350 „Publiskas personas zemes nomas un apbūves tiesības noteikumi” 29.8.apakšpunktu, 28.punktu un 30.4.apakšpunktu, Priekuļu novada pašvaldības 2019.gada 25.aprīļa Saistošo noteikumu Nr.6/2019 “Par pašvaldības neapbūvētas zemes nomu” 3.2. apakšpunktu un 4.punktu, elektroniski balsojot tiešsaistē, PAR –11 (Aivars Tīdemanis, Aivars Kalnietis, Dace Kalniņa, Elīna Krieviņa, Ināra Roce, Māris Baltiņš, Sarmīte Orehova, Normunds Kažoks, Mārīte Raudziņa, Jānis Mičulis, Arnis Melbārdis), PRET –nav, ATTURAS –nav, Priekuļu novada dome **nolemj**:

1. Slēgt zemes nomas līgumu ar Vārds Uzvārds par zemes vienības “Lejas Stuķi”, Liepas pagastā, Priekuļu novadā, ar kadastra apzīmējumu 4260 004 0027, daļas zemes 32,4 ha platībā, zemes vienības “LielStuķi”, Liepas pagastā, Priekuļu novadā, ar kadastra apzīmējumu 4260 004 0070 daļas zemes 1,3 ha platībā un zemes vienības 4260 004 0074 0,2716 ha platībā iznomāšanu.
2. Noteikt zemes nomas līguma termiņu 5 (pieci) gadi.
3. Nomas maksu noteikt saskaņā ar zemes nomas pakalpojuma cenrādi proporcionāli izmantojamai platībai – zemes vienības daļai ar kadastra apzīmējumu 4260 004 0027- 179,05 *euro* gadā, zemes vienības daļai ar kadastra apzīmējumu 4260 004 0070 - 89,07 *euro* gadā, zemes vienībai ar kadastra apzīmējumu 4260 004 0074 – 25,00 *euro* gadā.
4. Nomas līgumu slēgt pēc Cēsu novadā apvienojamo pašvaldību finanšu komisijas lēmuma saņemšanas.
5. Atbildīgā par lēmuma izpildi nekustamā īpašuma speciāliste L.S.Berovska.
6. Kontrole par lēmuma izpildi Attīstības nodaļas vadītāja V.Lapsele.

*Šo lēmumu var pārsūdzēt viena mēneša laikā no tā spēkā stāšanās dienas Administratīvās rajona tiesas attiecīgajā tiesu namā pēc pieteicēja adreses (fiziska persona- pēc deklarētās dzīvesvietas vai nekustamā īpašuma atrašanās vietas, juridiska persona- pēc juridiskās adreses vietas).*

*Saskaņā ar Administratīvā procesa 70.panta pirmo un otro daļu, lēmums stājas spēkā ar brīdi, kad tas paziņots adresātam, sūtot pa pastu – septītajā dienā pēc tā nodošanas pastā.*

Domes priekšsēdētājas vietnieks (paraksts) Aivars Tīdemanis